ആര്ഐഎംസി പ്രവേശനപരീക്ഷ എഴുതാന് സ്ത്രീകള്ക്ക് അവസരം നല്കണമെന്ന് സുപ്രീംകോടതി ന്യൂഡല്ഹി ഡിസംബറിലെ രാഷ്ട്രീയ ഇന്ത്യന് മിലിട്ടറി കോളേജ് ആര്ഐഎംസി പ്രവേശനപരീക്ഷ എഴുതാന് സ്ത്രീകള്ക്കും അവസരം നല്കണമെന്ന് സുപ്രീംകോടതി. പരീക്ഷാ ഒരുക്കം പൂര്ത്തിയായതിനാല് 2022 ജൂണില് സൗകര്യമുണ്ടാക്കാമെന്ന കേന്ദ്രസര്ക്കാര് വാദം കോടതി അംഗീകരിച്ചില്ല. അങ്ങനെയായാല് 2023 ജനുവരിയിലേ പ്രവേശനം ലഭിക്കുകയുള്ളൂ. അര്ഹരായവരുടെ ഒരുവര്ഷം നഷ്ടപ്പെടുത്തുന്നത് എന്തിനാണെന്ന് ജസ്റ്റിസ് സഞ്ജയ് കിഷന് കൗള് അധ്യക്ഷനായ ബെഞ്ച് ചോദിച്ചു. ആറുമാസത്തിനുള്ളില് ക്രമീകരണം ഏര്പ്പെടുത്തിയാല് മതിയെന്നും ജസ്റ്റിസ് എം എം സുന്ദരേഷ് കൂടി അംഗമായ ബെഞ്ച് നിര്ദേശിച്ചു. ആര്ഐഎംസിയിലും അഞ്ച് രാഷ്ട്രീയ മിലിട്ടറി സ്കൂളിലും സ്ത്രീകള്ക്കും പ്രവേശനം നല്കാമെന്ന് കേന്ദ്രം ബുധനാഴ്ച സത്യവാങ്മൂലം സമര്പ്പിച്ചിരുന്നു. നവംബര് 14ന്റെ നാഷണല് ഡിഫെന്സ് അക്കാദമി പരീക്ഷ എഴുതാന് സ്ത്രീകള്ക്ക് അവസരമൊരുക്കണമെന്ന് സുപ്രീംകോടതി നേരത്തേ ഉത്തരവിട്ടിരുന്നു.